Stærðfræði , nálgun og leiðir í Krikaskóla . Við bjóðum alla velkomna til okkar miðvikudaginn 19. mars kl. 17:00 til 20:00 í Krikaskóla til að sjá og heyra af vinnu í stærðfræði með börnum á aldrinum 2ja til 9 ára . Fyrst munu nokkrir kennarar skólans segja frá sinni vinnu í máli og myndum . Svo kemur til okkar dr. Ólöf Björg Steinþórsdóttir sem starfar við háskóla í Bandaríkjunum og hefur verið okkar ráðgjafi í uppbyggingu þróunarstarfsins í Krikaskóla . Hún mun skýra út fyrir okkur fræðilegan bakgrunn þeirrar hugmyndafræði sem við störfum eftir en hér eru nýttar þrautir í starfi með börnum ásamt Einingu sem er aðalviðfangsefni barna 6 til 9 ára . Við hvetjum foreldra , kennara og alla sem áhugasamir eru um fjölbreyttar námsleiðir í stærðfræði að koma og hitta okkur þessa kvöldstund .